A Bizottság 955/87/EGK rendelete
(1987. április 1.)
a tartozékoknak a vonóhálókra, a kerítőhálókra és a hasonló hálókra történő felszereléséről szóló 3440/84/EKG tanácsi rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Gazdasági Közösséget létrehozó szerződésre,
tekintettel a halászati erőforrások védelmére és kezelésére vonatkozó közösségi rendszer létrehozásáról szóló, 1983. január 25-i 170/83/EGK tanácsi rendeletre [1],
tekintettel a 4026/86/EGK rendelettel [2] módosított, a halászati erőforrások védelme érdekében bizonyos technikai intézkedések megállapításáról szóló, 1986. október 7-i 3094/86/EGK tanácsi rendeletre [3] és különösen annak 15. cikkére,
mivel a 3440/84/EGK bizottsági rendelet [4] 6. cikkének (3) bekezdése előírja a legalább 80 milliméteres szembőségű erősítő zsák rögzítését a vonóhálókra, kerítőhálókra és hasonló hálókra;
mivel a tapasztalat szerint az említett szembőségű erősítő zsáknak a 40 milliméternél kisebb szembőséggel rendelkező hálókkal való együttes használata a hálón zsebszerű alakzatok kialakulását eredményezi, amely a fogás állományának a zsákvégből történő kivételekor fellépő műszaki nehézségek miatti károsodását okozza, valamint hozzájárul a zsákvég elhasználódásához;
mivel a kisebb szembőséggel rendelkező erősítő zsák használatával el lehetne kerülni ezeket a problémákat anélkül, hogy az a halállomány védelmére vonatkozóan hátrányos következményekkel járna;
mivel ezért a hálófajták kategóriáinak meghatározását a 3440/84/EGK rendelet 5. és 6. cikkében módosítani szükséges;
mivel az e rendeletben előírt intézkedések összhangban vannak a Halászatierőforrás-gazdálkodási Irányítóbizottság véleményével,
ELFOGADTA EZT A RENDELETET:
1. cikk
A 3440/84/EGK rendelet a következőképen módosul:
1. Az 5. cikk (5) bekezdése helyébe a következő szöveg lép:
"(5) A legfeljebb 60 mm-es szembőségű vonóhálók kivételével a felső kopásvédő erősítő zsákokkal együtt történő használata tilos."
2. A 6. cikk a következőképpen módosul:
- A (2) bekezdés helyébe a következő szöveg lép:
"(2) A legfeljebb 60 mm-es szembőségű vonóhálók kivételével, amelyek esetében két erősítő zsák használata megengedett, egynél több erősítő zsák használata tilos."
- A (3) bekezdés helyébe a következő szöveg lép:
"(3) A szembőség a zsákvég szembőségének legalább kétszerese. Második erősítő zsák használata esetén, annak legkisebb szembősége 120 milliméter."
- A (6) bekezdés helyébe a következő szöveg lép:
"(6) A vonóhálókra felszerelt, 60 milliméternél nagyobb szembőségű erősítő zsák legfeljebb két méterrel nyúlhat a hátsó emelőpánt elé."
- A (7) bekezdés helyébe a következő szöveg lép:
"(7) Az (1) bekezdéstől eltérően a zsákvég méreteinél kisebb erősítő zsák felszerelhető a 60 mm-es, vagy annál kisebb szembőségű hálóra."
2. cikk
Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1987. április 1-jén.